IZLET V ŽIVALSKI VRT

(ponazarjanje gibanja )

|  |  |
| --- | --- |
| ZGODBA: | GIBALNI MOTIV in GOVORNE VAJE: |
| Danes gremo v živalski vrt vlakom*.* | * stole postavimo enega za drugim in otroci se usedejo nanje * med vožnjo posnemamo zvok vlaka (ČU – ČU - ČU) in njegovo hupo (UUU-UUU) * na vlaku pojemo pesmice (LA – LA- LA) |
| Prispeli smo v živalski vrt. | * izstopimo iz vlaka in vrata se zaprejo (ŠŠŠŠŠ) |
| Na blagajni kupimo karte vstopnice. | * hodimo počasi (otroci dobijo vstopnice, ki jih lahko kasneje še pobarvajo) |
| Razgledamo se naokoli in se začudimo. | * (OOOOO) |
| Zagledamo malo muco, ki pije mleko. | * posnemamo muco, ki pije (jezik potisnemo kolikor je mogoče ven iz ust in ga skrijemo nazaj v usta) * posnemamo muco, ki si umiva brke (oblizujemo si zgornjo ustnico) |
| Pridemo do kletke, kjer je žival, ki zelo rada pleza. Le kdo je to? (OPICA) | * *poskakujem in krilimo z rokami* |
| Nato se odpravimo do terarija, kjer so… (KAČE) | * *se plazimo in sikamo (SSSSS)* |
| in akvarija, kjer opazujemo…  (RIBE) | * *odpiramo in zapiramo usta* |
| Zaslišimo godrnjanje (koga)?  (MEDVEDA) | * *hodimo po petah* |
| *Zraven v ogradi zagledamo še malo kravico, veliko kravo, konja, ovco in kozo.* | * *posnemamo oglašanje male kravice (MU – MU), velike krave (MUUU – MUUU), ovce (BEEE) in koze (MEEE)* * *posnemamo topot konjička (tleskamo z jezikom)* |
| Zavohamo smrad in kruljenje. V ogradi zagledamo… (PUJSE) | * *valjamo se po tleh* |
| Odpravimo se do zadnje ograde | * *hopsamo* |
| *in zagledamo žival z velikim rilcem… (SLONA)* | * *z nogo topotamo ob tla* |
| Ker smo že zelo utrujeni, se odpravimo na avtobus, ki nas odpelje nazaj v vrtec*. Med čakanjem avtobusa mimo nas prileti še komar in čebela.* | * *posnemamo brenčanje komarja (BZZZ) in čebele (ZZZ)* * *otroci se ponovno usedejo na stolčke in oponašajo zvok motorja (BRR – BRRR) in hupe avtobusa (PA – PA – PA)* |